Document ID: 32001R1609

Komission asetus (EY) N:o 1609/2001,
annettu 6 päivänä elokuuta 2001,
viinin yhteisestä markkinajärjestelystä annetun asetuksen (EY) N:o 1493/1999 soveltamista koskevista yksityiskohtaisista säännöistä sekä viinin valmistusmenetelmiä ja -käsittelyjä koskevista yhteisön säännöistä annetun asetuksen (EY) N:o 1622/2000 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 46 artiklan.
sekä katsoo seuraavaa:
(1) Komission asetuksessa (EY) N:o 1622/2000(3), sellaisena kuin se on viimeksi muutettuna asetuksella (EY) N:o 885/2001(4), säädetään, että yhteisön viinianalyysimenetelmistä 17 päivänä syyskuuta 1990 annetun komission asetuksen (ETY) N:o 2676/90(5), sellaisena kuin se on viimeksi muutettuna asetuksella (EY) N:o 761/1999(6), soveltamista jatketaan lukuun ottamatta tavanomaisia menetelmiä, joista ei enää anneta yksityiskohtaista kuvausta 1 päivästä elokuuta 2001 alkaen.
(2) Useita näistä tavanomaisista analyysimenetelmistä käytetään jäsenvaltioiden valvontalaboratorioissa, ja niiden yhteisanalyyseissä vahvistettu tarkkuus ja täsmällisyys vaikuttaa vastaavan asetuksessa (ETY) N:o 2676/90 säädettyjen vertailumääritysmenetelmien tarkkuutta ja täsmällisyyttä. Kansainvälinen viinijärjestö on ryhtynyt validoimaan eräitä näistä tavanomaisista menetelmistä, jotta ne hyväksyttäisiin vertailumenetelminä. Tavanomaisten menetelmien asianmukaisuuden uudelleentarkastelu edellyttää kahden vuoden lisätutkinta-aikaa; tänä aikana niistä olisi oltava yksityiskohtainen kuvaus asetuksessa (ETY) N:o 2676/90.
(3) Asetus (EY) N:o 1622/2000 olisi näin ollen syytä muuttaa asetuksen (ETY) N:o 2676/90 liitteessä kuvattujen tavanomaisten menetelmien kumoamisen lykkäämiseksi kahdella vuodella.
(4) Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1622/2000 44 artiklassa ilmaisu "1 päivästä elokuuta 2001" ilmaisulla "1 päivästä elokuuta 2003".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä elokuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä elokuuta 2001.

Labels: 15
17
6